**MESTRES EUROPEUS DEL GÒTIC A L’EMPORDÀ**

**Document 1**

1261, febrer, 20

El notari certifica que comencen les obres de construcció de l’església de Santa Maria de Castelló, sota la direcció del mestre Reinald de Chartres.

**Document 2**

1298, setembre, 1

El mestre Nicolau d’Antona (Antona és el nom que tenia a l’època medieval -en català- la ciutat de Southampton), es compromet a fer una escultura de sant Jaume d’un metre d’alçada, folrada amb plata i or, i un tabernacle pintat amb històries de la vida del mateix sant, per a l’església de Santa Maria de Castelló.

**Document 3**

1300, gener, 7

El mestre Duccio da Siena, orfebre provinent de Montpeller resident a la vila de Castelló, cedeix als fills de Jacopo Bartolotti, orfebre de Montpeller, uns diners que li deu Jacopo Laserra, argenter de Bolonya, antic treballador de Duccio.

**Document 4**

1300, octubre, 2

Mestre Pere Pedrer, de Torroella de Fluvià, que té la intenció d’anar a Roma de pelegrinatge, cedeix un camp de la seva propietat per pagar uns deutes.

**Document 5**

1300, desembre, 29

Nicolau Leposin, vidrier normand resident a Perpinyà, fa una donació a l’hospital dels Pobres de Castelló, en el qual ha estat uns dies.

**Document 6**

1303, març, 1

Guillem Baran, de Tolosa, s’aferma a Bernat Capeller, de Castelló, per treballar de vidrier al seu servei.

**Document 7**

1304, desembre, 26

Nicolau d’Antona és contractat per dirigir les obres de construcció i decoració de la catedral de València.

**Document 8**

1305, agost, 17

Jaume Finestres, de Castelló, deixa a Esteve de Gènova, orfebre provinent de Montpeller resident a Castelló, 60 sous.

**Document 9**

1308, agost, 22

Duccio da Siena, habitant de Castelló, rep del comte d’Empúries 2.348 sous que li devia per una escultura, dos plats, dues copes de plata i or i un objecte de vori cobert amb plata.

**Document 10**

1318, octubre, 9

Bernat Canelles i Pere Gomir, encarregats de les obres de construcció de l’església de Santa Maria de Castelló encarreguen a Joan de Tournai, ciutadà de Girona, un vidres per a la construcció de l’església.

**Document 11**

1319, gener, 1

Duccio da Siena treballa d’orfebre a Barcelona, al servei del rei Jaume el Just.

**Document 12**

1320, abril, 7

Tomàs de Bella-roca, de Borgonya, s’aferma al servei del vidrier Pere Gombau pel termini d’un any.

**Document 13**

1328, juliol, 25

Guillem Roger, de Lagrasse, s’aferma al mestre Roger, vidrier, pel termini d’un any i un salari de 80 sous i la manutenció.

**Document 14**

1334, desembre, 29

Mestre Richard, anglès, es compromet a fer tres llibres per a Berenguer Santpau, jurisperit, per 260 sous.

**Document 15**

1335, novembre, 17

Mestre Richard, anglès, es compromet a escriure un llibre per a Bartomeu Batlle, jurisperit de Castelló, per 280 sous i la manutenció. Cada dia que Richard mengi a casa de Bartomeu es descomptarà mig sou del dit preu.

**Document 16**

1339, març, 21

Aloi de Montbrai, escultor, rep del vescomte de Rocabertí els diners que li devia per unes feines.

**Document 17**

1343, març, 4

Guillem Samuel, vidrier resident a Banyoles, reconeix deure a Joan Bretó, resident a Castelló 85 sous. És testimonis Joan de Borgonya, vidrier de Figueres.

**Document 18**

1343, abril, 16

Joan Bretó, normand resident a Castelló, nomena procurador a Robin Elis, normand, per cobrar uns diners que li deu el també normand Guillem Samuel.

**Document 19**

1347, febrer, 4

Agnès, vídua de Grau Cocó, jurisperit de Castelló, lloga algunes estances de la seva casa a Aloi de Montbrai, escultor resident a Castelló, pel termini d’un any.

**Document 20**

1354, febrer, 10

Joan de Rausa, de Bruges, al comtat de Flandes, s’associa amb Jusef Mair, jueu de Castelló, per obrir un negoci d’orfebreria.

**Exercici. Mestres europeus del gòtic a l’Empordà**

a. Representa sobre un mapa de l’Occident europeu les ciutats o zones de procedència dels escultors, pintors, orfebres i vitrallers documentats a l’Empordà a finals del segle XIII i a la primera meitat del segle XIV, moment d’arribada del gòtic a les terres catalanes.

Indica amb fletxes les distàncies recorregudes per aquests mestres. Podem fer servir, per exemple, un color per cadascun dels oficis.

b. Busca informació a la xarxa sobre els pintors Ferrer Bassa i Lluís Dalmau i els escultors Jaume Cascalls, Joan de Tournai i Aloi de Montbrai: on van néixer, aprendre i treballar; amb qui van treballar, etc.

Podem fer servir, per exemple, un quadre com el següent. En alguns casos no tenim les informacions per omplir totes les caselles.

|  |  |
| --- | --- |
| *Nom* |  |
| *Ofici*  |  |
| *Llocs i anys de naixement i defunció (aproximats)* |  |
| *On va aprendre* |  |
| *On va viure i treballar* |  |
| *Amb qui va treballar* |  |
| *Obres més importants* |  |
| *Familiars dedicats al món de l’art* |  |

c. D’acord amb les informacions anteriors, digues de quins llocs d’Europa i de quina manera van arribar les influències gòtiques a Catalunya.

Argumenta la teva resposta amb exemples concrets.